Hari ini merupakan saat istimewa dalam kalendar Maya.
Ekuinoks musim bunga bermula apabila matahari terbit
bukan saja membawa hari baru, tapi kitaran hidup baru.
Apabila matahari menyinari garis pokok,
sinarnya menerangi antara kuil paling megah di Palenque.
Inilah Kuil Matahari, nama yang amat sesuai dengannya.
Berada di sini, bermandikan cahaya, ini satu keistimewaan,
hubungan yang menggabungkan kerohanian dengan sains
dengan cara lama yang dilupakan dunia moden.
Pada saat penting tertentu tahun ini, dan ini salah satu masa itu,
matahari terbit bukan sekadar menerangi tangga kuil ini.
Seni bina Maya ialah repositori ilmu kuno,
menghubungkan langit dan bumi, syurga dan dunia.
Dalam proses itu, biasanya ia bawa cahaya matahari
melalui penjajaran tertentu ke ruang dalaman,
sengaja direka untuk menerimanya.
Pada solstis musim sejuk, matahari terbit di runtuhan puncak gunung,
KUIL MATAHARI
menyinar masuk ke dalam kuil melalui ambang pintu,
kita boleh bayangkan paderi menunggu untuk bermandi cahaya.
Enam bulan kemudian, pada solstis musim panas,
dan hanya pada hari itu,
cahaya matahari fajar menerangi satu lagi piramid,
sebelum jarum cahaya menyinari sudut dalaman,
sementara pada kedua-dua ekuinoks,
matahari terbit di atas lekukan buatan manusia
di ufuk timur,
sekali lagi memancarkan sinar melalui ambang pintu
pada sudut yang tepat, selama 40 minit,
ia menerangi secara dramatik satu lagi ceruk dalaman.
Bagi orang Maya, persembahan yang mempesonakan ini
pasti buat orang yang melihatnya merasa kagum.
Ia bukan sekadar saat istimewa untuk orang Maya purba.
Palenque ialah tapak yang sangat simbolik.
Pemujaan nenek moyang di Palenque digambarkan dalam seni binanya
dan landskap yang diubah suai.
Ia berhubung dengan penduduk zaman moden.
Budaya Maya di Palenque masih hidup.
Paderi Maya, Nicolas López Vázquez, telah mengadakan upacara di sini
selama berdekad-dekad.
Upacara yang berlangsung sekarang melambangkan ekuinoks musim bunga.
Ekuinoks sangat penting.
Sebab itu mereka bina kuil.
Ia seperti satu hubungan dengan seluruh planet.
Sememangnya seluruh kompleks ini nampaknya telah direka
sebagai alat untuk mengesan dan menjelma keharmonian alam semesta yang menakjubkan.
Jadi, apa motifnya untuk fokus mereka pada cakerawala?
Bagaimana mereka memperoleh pengetahuan astronomi canggih?
Mungkinkah kita menyaksikan legasi yang diwarisi tamadun yang jauh lebih tua,
yang tinggalkan jejak pengetahuan majunya
di seluruh benua Amerika?
BAB VI
Pusat Palenque didominasi bangunan yang paling mengagumkan
dikenali sebagai istana.
Manakala di atasnya menjulang struktur yang menarik,
unik di dunia Maya, menara bertingkat.
Para sarjana berbeza pendapat tentang fungsi menara ini.
Mereka bingung akan bumbung menara ini.
Bumbung yang kita lihat hari ini berbentuk moden
dan mungkin pembinaan semula yang tidak tepat.
Gambar penggalian awal menunjukkan runtuhan menara tanpa bumbung.
Adakah ia berbumbung pada zaman purba?
Mungkin menara asal ada platform pemerhatian,
yang menjelaskan benda yang ditemui di dalamnya.
Ia penting kerana ada bilik dengan glif
mewakili planet yang paling penting bagi orang Maya, Zuhrah.
Sarjana telah mengesahkan melalui teks Maya
bahawa simbol ini memang mewakili planet paling terang di langit malam.
Mungkinkah menara ini dibina khas untuk kegunaan ahli astronomi?
Secara intuitif, rasa seperti tujuannya untuk pemerhatian langit.
Kita tak jangka menara yang dibina untuk memerhati langit
dipasang bumbung.
Glif Zuhrah di dalam menara
menunjukkan itulah fungsinya.
Tapi daripada semua jasad cakerawala di langit, kenapa Zuhrah?
Mungkin ada kaitan dengan tokoh mitologi Maya terhebat.
Dewa dan dewi kosmologi Maya
sering memiliki ciri-ciri manusia yang menakutkan,
kadangkala menawan, kadangkala menakutkan, kadangkala sangat misteri.
Dewa bernama Kukulkan yang pernah hidup sebagai manusia
bukan saja gabungan semua ciri ini,
tapi juga dikaitkan dengan planet paling terang di syurga.
Menurut tradisi, Kukulkan tiba selepas bencana besar,
ditemani pembantunya.
Dia guru bijaksana yang beri arahan tentang kedaulatan undang-undang
dan cara mengatur tamadun, cara menanam jagung
dan cara membina monumen batu agung.
Walaupun selepas masa bersama mereka berakhir,
Kukulkan terus dipuja di syurga,
di mana dia menjelma dalam bentuk planet
yang kita kenal sekarang sebagai Zuhrah.
Di seluruh dunia Maya,
ada gambaran Kukulkan lain.
Di satu tapak ikonik, memorinya juga berkait
dengan saat ekuinoks musim bunga yang sangat penting itu.
Di Chichen Itzá di Yucatán, di kuil Kukulkan,
jika kita lihat piramid itu, biasanya kita lihat
tangga utara piramid dengan kepala ular besar
di bawah tangga dan pelepar kosong menganjur di sisinya tanpa ukiran.
Tapi pada ekuinoks musim bunga, ketika matahari mula terbenam,
kedudukan piramid itu sangat sempurna sehingga bayang-bayang di sudut tangga
menghasilkan bentuk ular.
Jadi, kepala ular itu tiba-tiba lengkap
dengan bayang-bayang tubuh ular yang beralun itu
dan inilah penjelmaan Kukulkan.
Di beberapa tempat di Mexico, dia bukan saja dikenali sebagai Kukulkan
tapi paling terkenal sebagai Quetzalcoatl.
Semua nama ini bermaksud "ular berbulu atau berpelepah."
Kita boleh bayangkan bahawa Kukulkan ialah pengembara
yang guna nama yang sesuai ke mana saja dia pergi.
Kami jumpa tokoh yang sama di Peru dipanggil Viracocha.
Di Mesopotamia, dia dikenali sebagai Oannes.
Di Mesir pula, dialah Osiris.
Namun kisahnya tetap sama.
Tokoh berkuasa muncul selepas bencana global
dan mengurniakan anugerah ketamadunan kepada manusia purba.
Pengiktirafan identiti wira ketamadunan dengan planet Zuhrah
mungkin dapat menjelaskan obsesi unik orang Maya
menjejaki pergerakan planet itu di langit malam.
Kajian mereka tentang Zuhrah sangat menarik.
Ia berlaku setiap 584 hari,
Zuhrah muncul pada tempat yang sama.
Orang Maya mempunyai anggaran tepat masa
tempoh qamari kepulangan Zuhrah.
Mereka berupaya membuat pengiraan
kerana salah satu pencapaian orang Maya paling luar biasa,
seperti binaan batu hebat Peru purba
dan farmakologi bijaksana Amazonia purba,
mungkin sebahagian legasi ilmu diwariskan dari zaman prasejarah terpencil
oleh tamadun pendahulu yang misteri.
AHLI ARKEOLOGI
Dr. Edwin Barnhart telah memeta dan mengkaji Palenque
selama lebih 25 tahun.
Dia antara beberapa orang di dunia
yang boleh membaca skrip Maya purba.
Kami baca glif ini dari atas ke bawah dalam lajur berganda.
Baca kanan kiri, kanan kiri ke bawah dua yang pertama,
kemudian ketiga dan keempat, baca ke bawah.
Begitulah aturan bacaannya.
Bagaimana sistem nombor yang orang Maya guna
berbanding sistem nombor yang kita guna hari ini?
Sistem kita agak sama.
Kita ada sistem asas sepuluh iaitu sistem perpuluhan.
Kita boleh tulis sebarang nombor
hampir tak terhingga menggunakan sepuluh digit.
Ada nombor sifar, satu hingga sembilan.
Apabila sampai nombor sepuluh,
kita letak sifar di tempat sa dan satu di tempat puluh.
Mereka guna asas 20.
Ia seperti sistem kod Morse guna sengkang dan titik
termasuk glif cangkerang yang mewakili sifar.
- Titik ialah satu. Palang ialah lima. - Okey.
Apabila ada tiga palang dan empat titik, jumlahnya 19.
Mereka tulis 20 dengan meletakkan sifar
dan letak titik di tempat 20.
Ini sistem pengiraan kedudukan yang membolehkan mereka
buat pengiraan pada tahap berbeza.
Sistem kita bagus.
Kita boleh kira hingga infiniti, tapi perlukan sepuluh simbol.
Orang Maya buat perkara yang sama dengan hanya tiga simbol.
Sehubungan itu, sistem mereka lebih elegan daripada kita.
Orang Maya bukan saja guna sifar, malah arif tentang tempat penomboran
pada waktu orang Yunani dan Rom Purba,
walaupun banyak pencapaian, tidak memahami kedua-duanya.
Sistem mereka hebat.
Orang Rom buat perkara hebat, tapi sistem nombor mereka teruk.
Sebab itu mereka perlu buat abakus.
Sistem penomboran canggih Maya bukan saja cara yang elegan untuk mengira.
Bagi ahli astronomi mereka,
inilah kunci untuk mengira dan meramal pergerakan
jasad cakerawala seperti Zuhrah, matahari dan bulan
dengan ketepatan yang mengagumkan.
Pengetahuan matematik yang sama itu juga penting
untuk ciptaan mereka yang paling mengagumkan.
Pencapaian Maya purba paling membingungkan
ialah sistem pengukuran masa yang teramat tepat
yang mereka masukkan menjadi antara kalendar paling rumit
dalam sejarah manusia.
Kalendar teramat rumit.
Boleh ringkaskannya untuk saya? Apa maksud kalendar Maya?
Dalam kalendar itu, tahun surianya 365 hari.
Ya. Okey.
Kalendar yang penting bagi mereka ada 260 hari,
tapi ada juga kalendar kiraan panjang iaitu kiraan masa linear.
Orang Maya menjejaki tarikh penting menggunakan gabungan tiga kalendar,
setiap satu dengan tujuan tersendiri.
Kalendar suci mereka merupakan kitaran berulang 20 kumpulan
terdiri daripada 13 hari setiap satu, berjumlah 260 hari.
Kalendar kedua menjejaki tahun suria,
tapi terdiri daripada 18 kumpulan, setiapnya 20 hari,
dengan lima lagi untuk melengkapkan tahun 365 hari, sama seperti tahun kita.
Apabila digunakan bersama,
dua kalendar ini memberi nama unik untuk setiap hari
sepanjang tempoh 52 tahun sebelum bermula semula.
Namun apa yang menjadikan sistem Maya unik ialah kalendar ketiga mereka
dipanggil kiraan panjang
yang menjejaki tempoh masa lebih lama.
Jelaskan lebih lanjut tentang kalendar kiraan panjang.
Apa ia? Bagaimana ia berfungsi?
Apa matlamatnya?
Ini yang paling menarik kerana orang Maya bersifat kitaran,
tapi itu saja kalendar linear mereka.
Ia boleh bergerak ke belakang dan ke depan dalam garis lurus ke arah infiniti.
Simbol kiraan panjang mengukur laluan
bukan saja tahun, dekad atau abad, tapi sepanjang seribu tahun,
menjangkau jauh ke masa lalu dan masa depan.
Adakah kebanyakan perkara yang kita boleh baca dalam skrip Maya
ada kaitan dengan kalendar?
Betul. Ini contoh sempurna apabila kita lihat halaman ini,
semua yang awak nampak dengan palang, titik dan ini,
semua ini maklumat kalendar.
Secara keseluruhannya,
dua pertiga daripada seluruh korpus penulisan Maya ialah glif kalendar.
Satu penjelasan untuk obsesi ini
ialah kepercayaan orang Maya purba dunia melalui kitaran berulang
penciptaan dan pemusnahan…
dan mereka menjalani hidup dalam kitaran keempat,
hampir sama dengan Hopi purba
yang percaya mereka juga hidup di dunia keempat.
Tapi tak seperti mereka, orang Maya meletak tarikh dalam kitaran mereka,
semua dijejak guna kiraan panjang.
Ini apa?
Imej yang cantik,
antara imej yang memberitahu kita secara khusus
tarikh permulaan penciptaan keempat.
Ia tertulis 13-0-0-0-0.
Keesokan harinya, ia diset semula. Ini akan jadi 0-0-0-0-1.
Okey. Jika letak itu dalam sistem tarikh kita hari ini?
- 13 Ogos 3114 SM. - Okey.
Itu permulaan usia dunia kita sekarang.
Betul. Idea mereka,
kenapa ia bermula pada 3114 SM?
Selama satu kurun, para cendekiawan terhebat
gagal beri jawapan.
Ya. Saya dapati tarikh itu agak menarik
kerana banyak tamadun purba, jika kita ikut rekod arkeologi,
ada permulaan yang luar biasa sekitar waktu itu.
GIZA MESIR
Di Mesir Purba sekitar 3000 S.M.
Sumer, zaman yang sama.
Betul. Asia juga.
Seolah-olah dunia terjaga ketika itu
dan orang Maya pilih tarikh itu.
Memang sangat menarik.
Bila sistem itu bermula?
Sejauh mana kita boleh jejak asal usul set pengiraan yang hebat ini?
Soalan itu sukar. Saya sentiasa memikirkannya.
Bagi saya, ketika seseorang mengukirnya pada batu,
itu bukan percubaan pertama mereka.
Okey. Apa tarikh paling lama yang awak jumpa?
Ada beberapa tarikh. Ada tarikh 33,000 tahun lalu.
Satu lagi membawa kita ke tarikh tertentu
yang buat kita kembali ke lima juta tahun lalu.
- Lima juta tahun lalu. - Ya. Awak boleh kira.
Saya rasa tujuannya adalah untuk menunjukkan
sifat masa yang tak berkesudahan.
Bersama tarikh-tarikh ini,
satu objek utama dalam drama langit malam ini
sering muncul dalam teks, Zuhrah,
planet sama yang berkaitan dengan dewa Maya, Kukulkan.
Zuhrah diintegrasikan ke dalam sistem kalendar Maya.
Ia dijejaki berulang kali.
Sebenarnya ada 104 kumpulan berbeza daripada lima kitaran Zuhrah
yang mereka kumpul. Jadi, kita boleh jejaki Zuhrah
dan data itu betul.
Orang Maya taasub dengan alam semesta dan masa.
Dua isu ini sangat penting kepada budaya Maya.
Dua obsesi ini menunjukkan bahawa orang Maya memiliki dan mengkaji
pemahaman yang mendalam tentang zaman purba planet kita.
Jadi, keupayaan mereka seperti perisian komputer moden.
- Ya. - Macam mana?
Saya rasa mereka antara
ahli matematik zaman purba terhebat.
Mereka sentiasa buat pengiraan.
Mereka buat pengiraan berjuta-juta hari.
Menakjubkan.
Jika mereka guna tarikh begitu, kita perlu tanya
kenapa mereka perlu buat begitu?
- Saya rasa… - Semuanya spekulasi.
Apabila ahli arkeologi fikir lebih mendalam,
ia cuma spekulasi.
Kami masih fikirkan teori. Tak banyak fakta dalam bidang saya.
Saya ada teori yang juga satu spekulasi.
Bagi saya, kalendar Maya seperti artifak yang tak kena tempat.
Bagi saya, ia seperti legasi yang orang Maya terima
daripada budaya yang memang memerlukan angka-angka ini,
tamadun hilang yang mewariskan ilmu
sifat kitaran masa,
mengekodkannya dalam mitos dan tradisi kerohanian
yang beribu-ribu tahun kemudian terjelma dengan megahnya
dalam mekanisme kalendar Maya yang penuh misteri.
Namun untuk apa?
Saya rasa jawapannya ada kaitan dengan konsep Maya
tentang zaman dunia yang tidak kekal.
Kadangkala saya anggap kalendar Maya sebagai komputer untuk mengira
bukan penghujung dunia, tapi penghujung zaman.
Kalendar Maya membayangkan kemusnahan berulang
dan penciptaan semula dunia.
Zaman dunia berulang datang dan pergi.
Tak benar bahawa orang Maya membayangkan
dunia akan kiamat pada 21 Disember 2012.
Tapi mereka nampak tempoh pergolakan dan perubahan
yang berlaku sekitar zaman kita.
Tentu sekali, penghujung zaman diramalkan selama tempoh 80 tahun
dari 2000 hingga 2080, antara tempoh itu.
Saya rasa ingin tahu kerana itulah yang dialami dunia masa kini.
Kita hidup dalam keadaan huru-hara, tak dapat diramal, perubahan.
Mungkinkah masa kalendar Maya untuk penghujung zaman kita sekarang?
Mungkin kita patut merenung ke langit,
menjejaki bintang dan planet seperti mereka
mana tahu ada malapetaka lain yang mengubah dunia akan berlaku.
Namun minat orang Maya memerhati langit bukan sekadar untuk meramal masa depan.
Ada bukti di Palenque yang Dr. Barnhart mahu tunjuk kepada saya.
Pemandangan di sini, ada tempat yang sempurna
di mana kita boleh nampak ufuk.
Di pinggir barat daya plaza, di seberang Kuil Matahari,
Dr. Barnhart akan bawa saya ke satu lagi bangunan penting
dikenali sebagai Kuil Salib Dedaun.
Ia bermula sekitar tahun 692 Masihi.
Di dalam dinding belakang, mural berukir yang menarik menanti.
Sarjana percaya ia merungkai
misteri utama agama Maya,
misteri yang kita alami selepas kematian.
Kami berdiri di depan mural yang luar biasa,
yang agak sukar untuk saya tafsirkan.
Apa pendapat awak? Apa semua ini?
Jelas sekali ia sangat rumit.
Ada banyak ikonografi.
Itu salib dedaun kerana daun-daun ini terkeluar.
Ada dua figura di kedua-dua sisi.
Lukisan mural itu menunjukkan mendiang Tuan Pakal di sebelah kanan,
pengasas asal dan pemerintah Palenque,
matanya tertutup dan berpakaian pengebumian
dan figura yang dianggap anak dan pewarisnya, Kan Bahlam, di sisi kiri.
Ini wajah Kan Bahlam.
Potretnya ada di seluruh di bandar. Kami tahu itu dia.
- Ya. - Kami cam dia.
- Kan Bahlam berbadan besar dan tinggi. - Ya.
Saya fikir tentang dia.
Kita ada sejarah yang menarik tentang hidupnya.
Kita tahu ayahnya ialah raja paling terkenal di bandar ini.
Dia dinamakan pewaris pada usia enam tahun.
Tapi ayahnya meninggal dunia pada usia 80 tahun.
Jadi, dia luangkan seluruh hidupnya, sehingga usia 48 tahun untuk jadi raja.
Saya rasa dia sangat terlatih dalam matematik, seni bina,
astronomi, agama dan juga mitologi.
Kumpulan tiga kuil besar ini cara dia persembahkan keagungannya.
Mungkin dia merancang semua ini selama 30 tahun hidupnya.
Akhirnya, dia dapat membinanya.
Inilah kemuncak pencapaian sains Maya.
Ada numerologi, matematik dan astronomi.
Mesej mural itu ialah kebaikan dan upacara yang dilakukan oleh anaknya
amat penting jika si bapa ingin berjaya dalam perjalanan hidup selepas mati.
Pemisahan mereka merupakan ikon yang beri erti besar.
Ini pokok dunia kita.
Wajah dewa matahari di tengah-tengah.
Tapi pokok itu juga laluan antara dunia ini dan dunia lain.
Dalam sesetengah konteks, itu Bima Sakti.
Adakah Bima Sakti berperanan sebagai laluan roh?
Pengembaraan selepas mati?
Ya. Interaksi antara dua individu ini
adalah saluran antara dunia ini dan dunia lain.
Idea tentang lompatan ke syurga melalui Bima Sakti
dan perjalanan selepas kematian sangat kuat dalam kalangan orang Maya.
Lebih luar biasa adalah anggapan ini tersebar luas.
Simbolisme Bima Sakti ini sebagai laluan roh ditemui
bukan saja dalam kalangan orang Maya
tapi antara banyak budaya lain di Amerika Utara.
Sudah tentu. Ia salah satu idea seantero Amerika.
Sememangnya.
Dari hujung Chile ke Alaska,
pemikiran orang asli bahawa Bima Sakti ialah laluan roh
dari dunia ini ke dunia lain.
Roh orang mati melaluinya dan kuasa yang dimiliki pawang,
mereka boleh laluinya.
Tapi memang menarik teras itu ada dalam setiap budaya
iaitu kita boleh dapat maklumat tentang Bima Sakti.
WILAYAH ACRE
Ia mengingatkan saya tentang Apurinã di Brazil anggap geoglif Amazon
seolah-olah ia portal suci ke alam barzakh.
Di Amazon, ia masih diamalkan.
Di dunia Maya, ia masih diamalkan.
Ya. Jadi, seolah-olah ada leluhur sama yang sebarkan idea ini.
Ya.
Saya rasa idea identiti teras ini dibawa oleh manusia pertama.
Sebab itu kita jumpa idea ini dalam banyak budaya,
walaupun budaya itu, misalnya di selatan Chile
dan utara Amerika Utara yang jauh, tak pernah saling berhubung.
Mereka masih menyatakan idea sama kerana ia pewarisan yang sama.
Sudah tentu. Saya rasa ada lebih lagi daripada Bima Sakti.
Ada beberapa perkara yang jadi teras prinsip itu.
Salah satunya, orang Maya sangat menyanjung
konsep pawang dan transformasi.
Ya.
Tak dinafikan budaya Maya ialah budaya kepawangan.
Saya rasa idea kembara roh selepas kematian
merupakan hasil pengalaman kepawangan.
Adakah satu kebetulan banyak budaya Orang Asli lain
di Amerika
dan banyak lagi budaya purba di seluruh dunia
mengekalkan visi yang hampir sama perjalanan roh selepas mati?
Mungkinkah kita berdepan dengan perkaitan tersembunyi,
sistem kepercayaan berkuasa yang tersebar,
diwarisi oleh banyak tamadun terkemudian
daripada tamadun prasejarah yang hilang?
Hasil kerja yang awak kongsi sangat mengujakan.
Apabila kita lihat contoh arkeologi pengetahuan tentang langit dan bintang,
apabila kita melihatnya semula, saya rasa ia lebih tua daripada jangkaan.
Ya.
Awak kaitkan idea ini kepada sudut pandangan kepawangan.
Ya, betul.
Semua budaya kepawangan sangat berminat dengan bintang.
Tapi pada satu tahap, minat itu boleh bertukar menjadi agama.
Boleh awak siasat sedikit untuk saya?
Kepawangan ialah satu sistem untuk menyiasat misteri kematian.
Apa jadi apabila kita mati?
Tanggapan bahawa roh meninggalkan jasad, naik ke langit.
Ia tentang kembara roh selepas kematian.
Macam dalam cerita dan kembara kita,
apabila kita membesar, ada hakikat kematian.
Itulah penghujungnya.
Ya. Ia inti pati segalanya.
Ia topik menakutkan untuk dibincangkan, tapi ia asas bagi semua manusia.
Kita semua akan lalui saat itu.
Secara klasik, ia digambarkan sebagai penggerak tindakan kita.
Ya.
Saya akan mati, jadi saya akan buat sesuatu.
Ya. Itulah ajaran kepawangan.
Guna peluang kehidupan ini dengan bagus.
Ya. Saya rasa itulah cabarannya di depan kita.
Sebab idea itu ditemui di seluruh dunia,
secara khususnya, lompatan ke Bima Sakti.
Saya tak rasa ia berlaku secara kebetulan.
Saya rasa ia sesuatu yang diwariskan daripada budaya leluhur.
Ya.
Namun bila ia diwariskan?
Sejauh mana kita boleh kesan tradisi kepawangan ini,
mengukur dan menjejak objek cakerawala?
Jawapannya mungkin ada di tempat pertama yang saya kunjungi
dalam perjalanan saya melalui benua Amerika,
jauh di dalam hutan hujan Amazon di tapak purba Serra Do Paituna.
Batu itu digunakan sebagai kanvas untuk seni yang luar biasa
dan seni itu perlu ditafsirkan.
Ia perlu difahami lagi.
Dalam usaha untuk lakukannya,
ahli arkeologi, Dr. Christopher Davis, tertarik
dengan imej grid menonjol yang penuh dengan simbol.
Jelaskan tentang imej yang kita lihat ini
dan pendapat awak. Apa analisis awak?
Ia imej lukisan tunggal terbesar di tapak ini.
- Sejumlah 49 kotak. - Ya.
Antara kesukaran pertama yang dihadapi,
patutkah kita melihatnya dari kiri ke kanan atau kanan ke kiri.
Nampaknya pelukis purba ini meninggalkan petunjuk.
Di sini boleh nampak imej ular.
Menarik. Jadi, ada imej ular di sana.
Di sini, warna kuning.
Jadi, hampir ada ular di sana mengajar kita cara membacanya.
Tepat sekali. Corak yang nampak ketara bagi saya
ialah apabila grid ini dibaca
dalam corak sinusoidal bermula dari bawah.
Dalam corak sinusoidal, kotak itu dibaca naik satu jalur, turun satu jalur,
kemudian naik semula, seperti ular itu.
Tapi apa mesejnya?
Apabila dia melihat ke barat,
Dr. Davis nampak lekukan semula jadi di tiang batu berdekatan.
Jika berdiri di depan, di latar sebelah kanan awak
ada tingkap batu, apabila matahari menyinarinya dan terbenam,
ia menyilangi tingkap batu itu.
Jadi, saya percaya mereka mungkin mengambil kiraan matahari.
Dr. Davis menggelar kiraan ini sebagai penjejak matahari terbenam,
cara bijak untuk merekodkan pergerakan matahari dalam jangka masa lama
yang dicipta lebih 13,000 tahun lalu semasa Zaman Ais lalu.
Namun bagaimana ia berfungsi?
Saya nampak tanda X dan satu baris juga.
Tanda X ini berkelompok.
Jika baca atas dan bawah begini,
akhirnya sampai ke kelompok satu baris.
Garis menegak ini bersatu dan kembali ke X.
Garis menegak tunggal ini ialah kotak
yang saya rasa bertepatan dengan kiraan matahari.
Masa itu akan tiba pada solstis musim sejuk.
Awak sangat bijak. Mengagumkan.
Bukan grid itu saja.
Dr. Davis percaya hampir semua seni prasejarah di sini menjejak matahari.
Ada banyak bulatan sepusat dan imej-imej lain
yang kelihatan seperti matahari.
Ia menunjuk kepada solstis musim sejuk
dan menuju ke solstis musim panas.
Lebih banyak seni menghadap ke barat menandakan ekuinoks.
Sekali lagi, ia menunjukkan fokus yang hampir obsesif
dengan detik penting tahun suria.
Ya, betul.
Seni yang kita lihat ini mungkin bukti terawal yang ditemui
di seluruh benua Amerika
manusia merekodkan kiraan kejadian samawi.
Jadi, seluruh mekanisme ini merupakan mesin besar
untuk menjejaki peredaran masa?
Ya. Saya percaya ia seperti takwim yang tertulis dalam gambar.
Ini sesuai dengan pemikiran saintifik dalam kalangan pelukis
seolah-olah mereka sedang memerhati insiden tertentu
dan detik di langit
serta mengembangkan sains masa
dan kebolehan meramal apa yang akan berlaku
pada tarikh tertentu pada masa depan.
Jadi, ia seperti projek saintifik untuk mereka?
Sudah tentu, ya.
Seni itu nampak seperti budaya kepawangan.
Itu cuma tanggapan peribadi saya.
Awak rasa ia ada kaitan dengan pawang?
Ada kemungkinan.
Ada beberapa pekerjaan. Saintis, doktor, macam-macam lagi.
Mereka biasanya membawa ilmu suci seperti pergerakan bintang.
Awak nampak ia tersebar luas merentasi benua Amerika?
Ya. Pengetahuan guna astronomi dengan cara ini ditemui di sini.
Jadi, orang Maya dan budaya lain menggunakan ilmu ini.
Di Barat Daya Amerika, ada ketua pemerhati matahari.
Jadi, semua cerita rakyat ini nampaknya berpunca dari zaman lalu
iaitu pemahaman mendalam yang tersebar di seluruh benua Amerika.
Obsesi terhadap cakerawala hanya salah satu tema berulang
yang saya temui berkali-kali di seluruh benua Amerika,
idea yang memainkan peranan penting dalam misi 30 tahun saya
untuk episod yang dilupakan dalam sejarah manusia.
Dari mana asal usul idea ini?
Bagi saya, ini petunjuk satu sumber biasa yang jauh,
bahawa idea-idea ini telah ditapis melalui pelbagai budaya manusia,
tapi teras idea itu masih kekal.
Melainkan ia kebetulan luar biasa yang sukar dipercayai,
kita mencari legasi yang telah diwariskan
dari zaman purba yang paling jauh, ia telah dipelihara
diwariskan dan dikembangkan
oleh pelbagai budaya berbeza di seluruh benua Amerika.
Mungkin legasi ini ditinggalkan oleh orang laut
yang mampu merentasi lautan seluas Pasifik
beribu tahun sebelum para sarjana menerima pelayaran itu mampu dibuat.
Budaya yang memahami cara memanfaatkan kuasa tumbuhan
untuk mencipta visi yang meningkatkan minda,
corak geometri dan pertemuan dengan makhluk fantastik,
visi yang sangat penting, ia menjadi asas seni mereka.
Budaya yang berkongsi pengetahuan
tentang cara mencipta struktur berteknologi canggih,
sama ada binaan batu
atau daripada badan Bumi,
struktur dengan makna kerohanian direka untuk mengikat tanah ke langit,
meraikan perjalanan roh ke alam barzakh.
Malah, saya cadangkan motif keagamaan dan kerohanian sama
yang ditemui di seluruh dunia ini
menjadi antara bukti terbaik untuk tamadun prasejarah yang hilang
yang kita akan jumpa.
Kita melawan setiap salah faham zaman kanak-kanak
tentang kisah dunia.
Kisah rakyat Amerika sedang berubah
dan semua itu disebabkan sains.
Arkeologi saintifik yang mendedahkan maklumat baru ini.
Maksud saya, idea lama diketepikan.
Sangat jelas, bukti-bukti yang ditemui semakin purba.
Apakah bukti baru yang akan didedahkan?
Terjemahan sari kata oleh J.Bardwin